
KALLAVERE KOOLI RAAMATUKOGU KODUKORD

1. ÜLDSÄTTED 

1.1. Kallavere Kooli (edaspidi „KK“) raamatukogu on liigilt kooliraamatukogu-õpikeskus (edaspidi “raamatukogu”). 
1.2. Raamatukogu asub spordihoone teisel korrusel. 
1.3. Raamatukogu põhiülesanneteks on õpilaste õppetegevuse toetamine, nende lugemisharjumuste edendamine ning teavikute säilitamine.

2. TEAVIKUD

2.1. TEAVIKUTE PAIGUTUS 
2.1.1. Raamatukogu ruum on liigendatud osadeks. Eraldi on paigutatud õppekirjandus, metoodiline kirjandus, ilukirjandus, populaarteaduslik kirjandus ja trükitähtedega raamatud.
2.1.2. Ilukirjandus on paigutatud riiulisektsioonidesse autorite järgi tähestikulises järjekorras riiuli vasakult paremale ja ülevalt alla.
2.1.3. Õppekirjandus on riiulitel klasside kaupa.

2.2. TEAVIKUTE HANKIMINE
2.2.1. Õppekirjanduse tellimused koostab raamatukoguhoidja koostöös õpetajatega. Teavikute tellimise nimekirjad kinnitab direktor. 
2.2.2. Õppeavara tellitakse üldjuhul kaks korda aastas kevadel ja talvel, kuid vajadusel ka õppeaasta jooksul muul ajal. 
2.2.3. Õpilastele on nii töövihikud kui ka laenutamiseks mõeldud õpikud ja ilukirjandus tasuta.  

2.3. TEAVIKUTE ARVELEVÕTMINE JA NENDE ÜLE ARVESTUSE PIDAMINE 
2.3.1. Teavikud on jaotatud põhifondiks ja õpikufondiks. 
2.3.2. Uue teaviku arvele võtmiseks lisatakse sellele kooli tunnusega vöötkood.
2.3.3. Teavikute üle peetakse arvestust Raamatukogude Info- ja Kataloogisüsteemis (edaspidi „RIKS“).
2.3.4. Ajakirju, ajalehti, tööraamatuid ja töövihikuid teavikuna arvele ei võeta ja neile vöötkoodi ei lisata.

2.4. TEAVIKUTE KUSTUTAMINE
2.4.1. Katkised, aegunud sisuga ja kadunud teavikud kantakse maha, mille kohta koostatakse RIKS-i andmebaasis kustutusakt.
2.4.2. Kustutusaktid kinnitab direktor aasta lõpul.

2.5. TEAVIKUTE KORRASTAMINE
2.5.1. Teavikuid korrastakse jooksvalt vastavalt vajadusele.
2.5.2. Üks kord vaheaja jooksul toimub raamatukogus hoolduspäev, mil eemaldatakse tolmu ja desinfitseeritakse pindasid. 



3. LUGEJATEENINDUS

3.1. LUGEJAKS REGISTREERIMINE 
3.1.1. Raamatukogu lugejaks võivad saada kõik KK õpilased, õpetajad ja kooli töötajad (edaspidi “lugejad”).   
3.1.2. Õpilased registreeritakse lugejaks pärast kooli nimekirja lisamist, ülejäänud esmakordsel raamatukogu külastusel.  
3.1.3. Lugejate nimekirju uuendatakse iga aasta 1. septembril andmesiirdega Stuudiumist RIKS-i andmebaasi. Lugejate andmeid kontrollitakse ja täpsustatakse jooksvalt. 

3.2. TEAVIKUTE LAENUTUS
3.2.1. Raamatuid laenutatakse nii kodus kui ka kohapeal lugemiseks. 
3.2.2. Õppekirjandust laenutatakse kas õppeaasta lõpuni või lühemaks perioodiks vastavalt õppevajadusele.  
3.2.3. Üldjuhul väljastatakse õppevara raamatukogust enne uue õppeaasta algust vastavalt graafikule.
3.2.4. Ilukirjandust laenutatakse koju kuni 21 kalendripäevaks. Pärast tähtaja möödumist tuleb raamat tagastada või pikendada selle laenutamise aega.
3.2.5. Laenutustähtaega saab pikendada nii raamatukogus kui ka teatades pikendamise soovist meili teel või Stuudiumi kaudu.
3.2.6. Raamatu laenutamise tähtaega ei ole võimalik pikendada, kui teavikule on tekkinud ootejärjekord. 
3.2.7. Vähemalt nädal, kuid hiljemalt kolm päeva enne suvise koolivaheaja algust on lugeja kohustatud tagastama raamatukokku kõik raamatud. Õpilased, kes on määratud täiendavale õppetööle, peavad õpikud tagastama kohe pärast selle lõppu.  

4. RAAMATUKOGU KÜLASTAMISE KORD

4.1. RAAMATUKOGUS VIIBIMINE
4.1.1. Raamatukogus ei viibita üleriietes ega välijalanõudega.
4.1.2. Raamatukogus ollakse vaikselt, oma käitumisega ei häirita teisi lugejaid.  
4.1.3. Raamatukogus ei ole lubatud joosta, rüseleda ega lärmata. 
4.1.4. Raamatukogus ei tohi süüa. 
4.1.5. Nutiseadmed ei ole raamatukogus lubatud. 
4.1.6. Nutiseadmeid võib kasutada üksnes erandjuhul õpetaja või raamatukoguhoidja loal hääletul režiimil. 
4.1.7. Raamatukogu töötajal on õigus korrarikkuja välja saata ja vajadusel seada talle kas ajutine või püsiv raamatukogu külastamise keeld.

4.2. LUGEJA ÕIGUSED, KOHUSTUSED JA VASTUTUS 
4.2.1. Lugejal on õigus saada raamatukoguhoidjalt individuaalset abi ja soovitusi teavikute valimisel  ning leidmisel.  
4.2.2. Lugeja peab teavikuid hoolikalt hoidma. Enda nimele laenutatud raamatuid ei ole lubatud anda edasi teistele lugejatele.  
4.2.3. Õpikutelele tuleb ümber panna kaitsvad kaaned või paber. 
4.2.4. Enne õppeaasta lõppu peavad õpilased oma õpikud nende seisukorra hindamiseks aineõpetajatele ette näitama.
4.2.5. Rikutud või tagastamata teavikud on lugeja kohustatud asendama samasuguste või raamatukoguhoidja hinnangul samaväärsete teavikutega. 
4.2.6. Kui lugeja pole tagastamata teavikuid uutega asendanud, esitatakse talle arve, mille alusel tuleb teaviku maksumus hüvitada turuväärtuses.
4.2.7. Koolil on õigus klassitunnistust, lõputunnistust ning muid õpilasega seotud dokumente mitte väljastada, kui õpilasel on raamatukogu ees võlgnevusi. 
4.2.8. Koolist lahkumisel peavad lugejad tagastama raamatukogule kõik laenutatud teavikud. 
4.2.9. Lugeja on kohustatud täitma raamatukoguhoidja korraldusi, mis tulenevad käesolevast eeskirjast.  
 
5. RAKENDUSSÄTTED 

5.1. Tunnistada kehtetuks Kallavere Keskkooli direktori 12.06.2023. a käskkiri nr 1-1/16 „Kallavere Keskkooli raamatukogu kasutuseeskiri ja kodukord“.
5.2. Käesolev kodukord jõustub tagasiulatuvalt 01.09.2026.

